Aholini toza ichimlik suvi bilan ta’minlash bugunning dolzarb masalalaridan biridir. Ayni kunlarda bu masalani o‘z o‘rnida hal etish borasida keng ko‘lamli ishlar amalga oshirilmoqda. Buni Surxondaryo viloyati misolida ham ko‘rish mumkin. Viloyat hokimi Erkinjon Turdimov Facebook ijtimoiy tarmog‘idagi o‘z sahifasida ma’lum qilishicha, viloyatning Muzrabot tumanida 240 metr chuqurlikdan soatiga 180 tonna tezlik bilan suv chiqqan. “Laboratoriya tahlillariga ko‘ra, bu suv barcha standart talablariga javob beradigan iste’molga yaroqli ekanligi aniqlandi”, deyiladi berilgan ma’lumotda.